Author: none
Last saved by: spano
Company: MH

Dôvodová správa

k transformácii štátnej príspevkovej organizácie Odborný liečebný ústav na doliečovanie chronických ochorení Lehnice

Dôvodom predloženia materiálu na rokovanie vlády SR je vydanie rozhodnutia o transformácii štátnej príspevkovej organizácie: Odborný liečebný ústav na doliečovanie chronických ochorení Lehnice a jej premeny na neziskovú organizáciu poskytujúcu všeobecne prospešné služby.

Vláda SR dňa 28. mája 2003 uznesením č. 407 rozhodla o zaradení zariadenia: Odborný liečebný ústav na doliečovanie chronických ochorení Lehnice, do zoznamu rozpočtových a príspevkových organizácií určených na transformáciu na neziskové organizácie poskytujúce všeobecne prospešné služby v súlade so zákonom č. 13/2002 Z.z. tzv. transformačný zákon v znení zákona č. 457/2002 Z.z.

I.	Základné údaje o štátnej príspevkovej organizácií

Odborný liečebný ústav na doliečovanie chronických ochorení Lehnice bol zriadený 1. júla 1996 zriaďovacou listinou Ministerstva zdravotníctva Slovenskej republiky č. 1463/1996-A-621/SLP a Rozhodnutím Ministerstva zdravotníctva Slovenskej republiky č. 1765/2000-A a č. 740/2000-SLP o zmene zriaďovacej listiny bol zmenený s účinnosťou od 1. 2. 2001 názov organizácie na súčasný a predmet činnosti. 
Transformačný projekt štátnej príspevkovej organizácie Odborný liečebný ústav na doliečovanie chronických ochorení Lehnice bol na Ministerstvo hospodárstva SR predložený 4. augusta 2003.
Do transformačného procesu podľa predloženého projektu vstupuje majetok uvedený v špecifikácii nehnuteľností určených na transformáciu a hnuteľný investičný majetok určený na transformáciu, v zmysle súpisu hnuteľného majetku k decembru 2002. 
Bilančná hodnota majetku štátu, ktorý vstupuje do transformačného procesu bola stanovená znaleckým posudkom č. 182/2003 zo dňa 27. 8. 2003, vypracovaným znaleckou organizáciou APL, a.s. so sídlom v Bratislave vo výške 39 678 tis. Sk, ktorá predstavuje zostatkovú hodnotu aktív a pasív. 
Prioritný majetok, ktorý je uvedený v prílohe č. 3 tohto materiálu má nehnuteľný charakter v zostatkovej hodnote 19 426 tis. Sk. 
Výška záväzkov k 31.12.2002 predstavovala sumu 20 454 tis. Sk.

Hlavným predmetom činnosti zariadenia Odborný liečebný ústav na doliečovanie chronických ochorení Lehnice je poskytovanie ambulantnej a ústavnej zdravotnej starostlivosti zameraný na doliečovanie, rehabilitáciu a paliatívnu starostlivosť. K 31.12.2002 Odborný liečebný ústav na doliečovanie chronických ochorení Lehnice zamestnáva 117 zamestnancov z toho lekárov  v počte 9, sestier 35.
Po premene štátnej príspevkovej organizácie na neziskovú organizáciu poskytujúcu všeobecne prospešné služby sa v predloženom transformačnom návrhu navrhuje rozpočet novej neziskovej organizácie ako vyrovnaný.

II.	Vybrané údaje zo súvahy k 31.12.2002 (v tis. Sk)
Aktíva spolu:									60 132	
z toho: stále aktíva								57 380	  
v tom: nehmotný investičný majetok			       	       42			 hmotný investičný majetok					  
		 z toho: pozemky						  2 178
budovy, haly, stavby					53 022
stroje a zariadenia, dopr. prostriedky, inventár	  1 829		               
			nedokončené hmotné investície			     309	
						           
	obežné aktíva								  2 211      
	v tom: zásoby								     320
	           pohľadávky							  1 649   
                       finančný majetok                                                                        242    

ostatné aktíva – prechodné účty aktív		                     	         0

Záväzky spolu:								20 454
v tom: cudzie zdroje:								20 454
z toho: - rezervy							         0
		- záväzky							20 454
    		- bankové úvery						         0
 ostatné pasíva – prechodné účty pasív				          0	        	

III.	Záujemca

K transformačnému projektu prijalo Ministerstvo zdravotníctva SR transformačný návrh záujemcu, ktorým je ZDRAVIE n.o. Lehnice, ktorá vznikla Zakladacou listinou zo dňa 23. 7. 2003 a zapísaná do registra neziskových organizácií Krajským úradom v Trnave, odbor všeobecnej vnútornej správy pod č. VVS/NO – 18/2003. Uvedený záujemca spĺňa  v  zmysle § 2 ods. 8 písm. b) transformačného zákona  podmienku byť záujemcom v transformačnom procese. Transformačný návrh záujemcu  obsahuje aj ostatné zákonné náležitosti podľa § 4 ods. 1 transformačného zákona. Predložený transformačný návrh predpokladá vyrovnané hospodárenie, navrhované opatrenia zabezpečujú poskytovanie zdravotnej starostlivosti v doterajšom rozsahu a kvalite s dodržaním schválenej siete zdravotníckych zariadení. V koncepčnom návrhu záujemcu  ako organizácie poskytujúcej zdravotnícku starostlivosť sa predpokladá pokračovať v pôvodnej činnosti s rozšírením o sociálnu starostlivosť, opatrovateľskú službu v teréne, nadštandardné zdravotnícke služby za odplatu zavedením moderných liečebných postupov, prístrojov a metód – masérske služby, elektroliečba, prevádzkovanie rekreačného bazéna a zariadení slúžiacich na rekondíciu a regeneráciu, čím budú vytvorené pracovné miesta najmä pre rehabilitačných pracovníkov a stredný zdravotnícky personál. 

IV.	Záver

Na základe schválenia záverov transformačnej komisie zriadenej podľa § 8 tzv. transformačného zákona zo dňa 18. decembra 2001 sa navrhuje vláde Slovenskej republiky vydať rozhodnutie o transformácii štátnej príspevkovej organizácie: Odborný liečebný ústav na doliečovanie chronických ochorení Lehnice a jej premenu na neziskovú organizáciu poskytujúcu všeobecne prospešné služby s názvom  „Vitalita n.o. Lehnice“  v  Lehniciach.